CELEX: 32019D1330
Language: et
Date: 2019-08-05 00:00:00
Title: Euroopa Ülemkogu otsus (EL) 2019/1330, 5. august 2019, millega nimetatakse ametisse liidu välisasjade ja julgeolekupoliitika kõrge esindaja

7.8.2019   
               
               
                  ET
               
               
                  Euroopa Liidu Teataja
               
               
                  L 207/36
               
            
         EUROOPA ÜLEMKOGU OTSUS (EL) 2019/1330,
         5. august 2019,
         millega nimetatakse ametisse liidu välisasjade ja julgeolekupoliitika kõrge esindaja
         EUROOPA ÜLEMKOGU,
         võttes arvesse Euroopa Liidu lepingut, eriti selle artikli 18 lõiget 1,
         ning arvestades järgmist:
         
                     (1)
                  
                  
                     Euroopa Ülemkogu nimetas oma otsusega 2014/639/EL (1) ametisse liidu välisasjade ja julgeolekupoliitika kõrge esindaja kuni 31. oktoobrini 2019.
                  
               
                     (2)
                  
                  
                     Tuleks nimetada ametisse liidu välisasjade ja julgeolekupoliitika kõrge esindaja alates praegu ametis oleva komisjoni ametiaja lõppemisest kuni 31. oktoobrini 2024.
                  
               
                     (3)
                  
                  
                     Komisjoni ametisseastuv president on Josep BORRELL FONTELLESE nimetamise liidu välisasjade ja julgeolekupoliitika kõrge esindaja ametisse oma 26. juuli 2019. aasta kirjas heaks kiitnud.
                  
               
                     (4)
                  
                  
                     Vastavalt Euroopa Liidu lepingu artikli 17 lõike 7 kolmandale lõigule kiidetakse komisjoni president, liidu välisasjade ja julgeolekupoliitika kõrge esindaja ning teised komisjoni liikmed Euroopa Parlamendis heaks ühtse nimekirjana,
                  
               ON VASTU VÕTNUD KÄESOLEVA OTSUSE:
         
            Artikkel 1
            Josep BORRELL FONTELLES nimetatakse liidu välisasjade ja julgeolekupoliitika kõrgeks esindajaks alates praegu ametis oleva komisjoni ametiaja lõppemisest kuni 31. oktoobrini 2024.
         
         
            Artikkel 2
            Euroopa Ülemkogu eesistuja teeb käesoleva otsuse Josep BORRELL FONTELLESELE teatavaks.
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus avaldatakse Euroopa Liidu Teatajas.
         
         
            Brüssel, 5. august 2019
            
               
                  Euroopa Ülemkogu nimel
               
               
                  eesistuja
               
               D. TUSK
            
         
         
            (1)  Euroopa Ülemkogu 30. augusti 2014. aasta otsus 2014/639/EL, millega nimetatakse ametisse liidu välisasjade ja julgeolekupoliitika kõrge esindaja (ELT L 262, 2.9.2014, lk 6).